CELEX: 32017R1846
Language: el
Date: 2017-10-12 00:00:00
Title: Εκτελεστικός κανονισμός (ΕΕ) 2017/1846 της Επιτροπής, της 12ης Οκτωβρίου 2017, σχετικά με την τροποποίηση του εκτελεστικού κανονισμού (ΕΕ) 2017/1272 όσον αφορά τα δημοσιονομικά ανώτατα όρια, για το 2017, που εφαρμόζονται σε ορισμένα καθεστώτα άμεσης στήριξης στην Πορτογαλία

13.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 264/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1846 ΤΗΣ ΕΠΙΤΡΟΠΉΣ
   της 12ης Οκτωβρίου 2017
   σχετικά με την τροποποίηση του εκτελεστικού κανονισμού (ΕΕ) 2017/1272 όσον αφορά τα δημοσιονομικά ανώτατα όρια, για το 2017, που εφαρμόζονται σε ορισμένα καθεστώτα άμεσης στήριξης στην Πορτογαλία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 του Συμβουλίου και του κανονισμού (ΕΚ) αριθ. 73/2009 του Συμβουλίου (1), και ιδίως το άρθρο 22 παράγραφος 1 και το άρθρο 42 παράγραφος 2,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) 2017/1272 της Επιτροπής (2) καθόρισε τα ετήσια εθνικά ανώτατα όρια για ορισμένα καθεστώτα άμεσων ενισχύσεων το 2017.
            
         
               (2)
            
            
               Ο εκτελεστικός κανονισμός (ΕΕ) 2017/1272 ορίζει ανώτατο όριο όσον αφορά την αναδιανεμητική ενίσχυση στην Πορτογαλία σύμφωνα με την απόφαση της Πορτογαλίας να χορηγήσει την αναδιανεμητική ενίσχυση από το έτος υποβολής αιτήσεων 2017. Στη συνέχεια διαπιστώθηκε ότι στα κονδύλια που κοινοποίησε η Πορτογαλία παραλείπεται μέρος των προβλεπόμενων δαπανών στο πλαίσιο του εν λόγω καθεστώτος. Προκειμένου να εξασφαλιστεί η επίτευξη του στόχου του καθεστώτος σχετικά με την αύξηση της στήριξης για τα πρώτα εκτάρια μιας εκμετάλλευσης, θα πρέπει να αυξηθούν τα κονδύλια για την αναδιανεμητική ενίσχυση στην Πορτογαλία το 2017.
            
         
               (3)
            
            
               Κατά συνέπεια, σύμφωνα με το άρθρο 22 του κανονισμού (ΕΕ) αριθ. 1307/2013, το ανώτατο όριο για το καθεστώς βασικής ενίσχυσης στην Πορτογαλία το 2017 θα πρέπει να μειωθεί αναλόγως.
            
         
               (4)
            
            
               Συνεπώς, ο εκτελεστικός κανονισμός (ΕΕ) 2017/1272 θα πρέπει να τροποποιηθεί αναλόγως.
            
         
               (5)
            
            
               Δεδομένου ότι η τροποποίηση βάσει του παρόντος κανονισμού επηρεάζει την εφαρμογή του εκτελεστικού κανονισμού (ΕΕ) 2017/1272, ο οποίος εφαρμόζεται από την 1η Ιανουαρίου 2017, ο παρών κανονισμός θα πρέπει να εφαρμόζεται από την ημερομηνία αυτή,
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής άμεσων ενισχύσεων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του εκτελεστικού κανονισμού (ΕΕ) 2017/1272
   Το παράρτημα του εκτελεστικού κανονισμού (ΕΕ) 2017/1272 τροποποιείται ως εξής:
   
               1)
            
            
               Στο σημείο I, η καταχώριση για την Πορτογαλία αντικαθίσταται από την ακόλουθη καταχώριση:
               
                           «Πορτογαλία
                        
                        
                           267 437 »
                        
                     
         
               2)
            
            
               Στο σημείο III, η καταχώριση για την Πορτογαλία αντικαθίσταται από την ακόλουθη καταχώριση:
               
                           «Πορτογαλία
                        
                        
                           23 050 »
                        
                     
         Άρθρο 2
   Έναρξη ισχύος και εφαρμογή
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2017.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Οκτωβρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 608.
   
      (2)  Εκτελεστικός κανονισμός (ΕΕ) 2017/1272 της Επιτροπής, της 14ης Ιουλίου 2017, σχετικά με τον καθορισμό, για το 2017, των δημοσιονομικών ανώτατων ορίων για ορισμένα καθεστώτα άμεσης στήριξης που προβλέπονται στον κανονισμό (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (ΕΕ L 184 της 15.7.2017, σ. 5).